สวัสดีค่ะ ทานอาหารเกาหลีอินเทรนด์หน่อย วันนี้จะพาหลาน (อีกแล้ว) ไปชิม ร้านอาหารเกาหลี SALANG Korean BBQ Buffet ในราคาแบบประหยัด อาหารอร่อย เจ้าของร้านบริการด้วยตัวเอง พนักงานในร้านก็บริการดีมาก อาหารเสิร์ฟเร็วไม่มีกั๊ก ราคาไม่แพง เอาไปเลยห้าดาว โต๊ะนั่งมี 2 ชั้นค่ะ ตอนนี้เปิดสาขาบางจากเพิ่มแล้วค่ะ

ทานบุฟเฟ่ต์ที่นี่จะคุ้มมากๆ เพราะราคา 330 บาท (ลองเช็กราคาปัจจุบันใหม่นะคะ) แต่ทานได้ไม่อั้นและยังสั่งพวกข้าวยำบีบิมบับ bibimbub หรือ บะหมี่ซาลังมากินได้ด้วย ซึ่งร้านจะไม่คิดเงินเพิ่มอีกถือว่าอยู่ในชุดบุฟเฟ่ต์ อิอิ ช๊อบ ชอบ 

บุฟเฟต์ราคาก็จะอยู่ที่ 330 บาท เมนูมีดังนี้ 
สันคอหมู เบคอน สันในหมู เนื้อสัน เนื้อลาย เนื้อติดมัน เนื้อไก่ เห็ดออริจิ สลัด ซุปกิมจิ ข้าวยำออริจินัล บะหมี่ออริจินัล กิมจิ ข้าวเปล่า น้ำแข็งใสถั่วแดง ชาข้าวบาร์เลย์ 

ร้านเปิดขายทุกวันถ้าจะมาร้านนี้ดูเวลาดีๆ นะคะ เพราะร้านเปิดขาย 2 ช่วง รอบเที่ยงและรอบเย็น 
รอบเที่ยงเริ่มขาย 11 โมงเช้า-บ่าย 2 และ
รอบเย็นเริ่มขาย 5 โมงเย็น-4 ทุ่ม 
แต่หากมาวันเสาร์-อาทิตย์ก็เปิดทั้งวัน

69/29 ซอยปทุมวันรีสอร์ท (คอนโด) ถนนพญาไท แขวงทุ่งพญาไท, ราชเทวี, กรุงเทพฯ
เบอร์โทรศัพท์ : 0804400412 , 0851572123 , 0814428257